Charles Spencer Chaplin yera naixito de Walworth, un suburbio de Londres, en Anglaterra, fillo de l'actor y cantaire de music-hall Charles Spencer Chaplin Sr. y de l'actriz y cantaire Hannah Chaplin. O pai teneba problemas d'alcoholismo y la mai remató por enganyar-lo con un atro artista, Leo Dryden, con qui tenió un fillo, rematando asinas o matrimonio y pasando Charles y o suyo chermano mas chicot, Sydney Chaplin, a vivir con su pai y con a suya companyera de piso, encara que en zagueras o pai no podió  continar mantenendo-los y los cedió a la mai. Por a precaria situación economica familiar, Charles y su chermano viviron mientres dos anyadas en un orfenato. O pai morió de cirrosi quan Charles teneba dotze anyadas, y la mani manifestó malautías mentals, rematando por estar ingresata en un sanatorio quan Charles y Sydney prencipioron a ganar diners en o mundo d'o cine, en California, a on i morió en 1928.